[ca] Aquest treball estudia la viabilitat d'imprimir peces metàl·liques i/o ceràmiques mitjançant la tècnica d'impressió 3D MEAM-HP (Material Extrusion Additive Manufacturing of Highly-Filled Polymers) emprant grànuls de PLA carregats amb diferents tipus de càrrega inorgànica reciclada (grànuls de PLA + 20 % vol. de grafit, PLA + 47 % vol. de Ti6Al4V i PLA + 48 % vol. de WC-5% Ni). Per això, s'ha modificat un extrusor de vis sense fi comercial (p.ex., redisseny de la tremuja) per adaptar-lo als grànuls. A l'extrudir els grànuls s'ha observat un flux irregular d'extrusió a causa d'una capacitat insuficient d'alimentació de material al vis sense fi causada per la generació de forats de rata al voltant d'aquest. Els grànuls carregats amb WC-Ni són els que han presentat un flux de matèria extruït menys irregular a causa de la seva major mida de partícula, cosa que facilita a la tremuja i al vis sense fi el transport dels grànuls. S'ha pogut determinar que els grànuls són imprimibles dins d'un rang de temperatures de 150-210 °C, aconseguint imprimir mostres prismàtiques quadrangulars de PLA + WC-Ni. Després del debinding a 600 °C i el sinteritzat a 1400 °C durant 70 minuts, les mostres no han patit variacions dimensionals ni defectes considerables. Les contraccions observades són lleugerament anisotropies amb un valor entre 13,5 i 14,3 % per als costats i entre 17,3 i 18,52 % per a l'alçada. Per a les mostres sinteritzades s'han obtingut unes porositats mitjanes entre el 20,5% i el 24,1%. Aquesta porositat es podria reduir millorant el flux de material extruït i optimitzant els paràmetres d'impressió i de sinterització. L'estudi mitjançant SEM-EDS de la superfície de les mostres de WC-5% Ni sinteritzades indica que, malgrat les porositats, s'ha obtingut una massa contínua de material sense rastres de l'aglutinant amb la composició desitjada. En utilitzar càrrega inorgànica reciclada s'haurien reduït les emissions relacionades amb l'obtenció de la matèria primera en un 81,2 %.

[en] This work studies the feasibility of printing metal and/or ceramic parts by 3D printing using the MEAM-HP technique (Material Extrusion Additive Manufacturing of Highly-Filled Polymers) using, as raw material, PLA granules loaded with different types of recycled inorganic filler (PLA granules + 20 % vol. graphite, PLA + 47 % vol. Ti6Al4V and PLA + 48 % vol. WC-5%Ni). For this, a commercial screw extruder has been modified (eg, hopper redesign) so that it can use the granules. Irregular extrusion flow has been observed when extruding the granules due to insufficient material feed capacity to the screw caused by the generation of rat holes around the screw. The granules loaded with WC-Ni are the ones that have presented a less irregular flow of extruded material due to their larger particle size, which makes it easier for the hopper and the screw to transport the granules. It has been determined that the granules are printable in the temperature range of 150-210 °C, managing to print quadrangular prismatic samples of PLA + WC-Ni. After debinding at 600 °C and sintering at 1400 °C for 70 minutes, the samples have not suffered dimensional variations or considerable defects. The observed contractions are slightly anisotropic with a value between 13,5 and 14,3% for the sides and between 17,3 and 18,52% for the height. For the sintered samples, average porosities of between 20,5 and 24,1% have been obtained. This porosity could be reduced by improving the flow of extruded material and optimizing the printing and sintering parameters. The SEM-EDS study of the surface of the sintered WC-5%Ni samples indicates that, everything and the porosities, a continuous mass of material without traces of the binder with the expected composition has been obtained. By using recycled inorganic filler, the emissions related to obtaining the raw material would have been reduced by 81,2%.